da fi en da da en en da da en it et da en de de da da en en da da en it et da en de de da da da da da en da da en en da da da da da en en da en da en en da da da da da da da da da gl en en en da en da da da en en en sv da de da da da da en da da en sv da de da da da en da da en en da da da da gl en en sv da da sv da da en da da en en da da da da da da da da da da ca en en sv da da sv da da en da en da en en da da da da da da da da gl en en sv da de fr da da en da da en en da da da da da gl en en en sv da de da da da da da da da gl en en sv da da da da da en da da en en da da da es en en en sv da da da da da en da da en en da da da da da da da gl en en sv da de da da da en da en da en en da nb da da da en en en da en en en nb en sv da da da da da da en en
Lørdag formiddag blev spændingen udløst.
Vejens nye kunstmuseum blev præsenteret for flere hundrede interesserede.
(tryk på annoncen og se mere)
Der er ganske vist kun to år til, at museet kan markere 100 års jubilæum, men i dag blev den store tilbygning og renovering præsenteret for interesserede.
Og dem var der mange af.
De mødtes på museumspladsen ved Vejentrolden og hørte museumsleder Teresa Nielsen fortælle om den lokale kunstner, Niels Hansen Jacobsen, og museet.
Et museum, der de seneste år har været gennem en omfattende renovering og udvidelse ikke mindst takket være støtte fra A.P. Møller Fonden på 28,6 millioner kroner, men også 10 millioner fra Vejen Kommune.
Arbejder, der har gjort museet dobbelt så stort.
Der var naturligvis store smil hos lederen af museet, Teresa Nielsen.
Der var musikalsk underholdning af Morten Musicus, Grædstrup.
Ved åbningen sagde borgmester Frank Schmidt-Hansen (C) bl.a.:
- Det har været længe undervejs, men jeg er sikker på, det har været værd at vente på. Vejen Kunstmuseum er et fyrtårn i Vejen Kommune - et fyrtårn, der rager op og skaber synlighed.
- Det er vores museum og vores billedhugger. Det er naturligvis vores bysbarn, Hansen Jacobsen, jeg taler om, lød det fra borgmesteren og finder det  flot, at vi har et kunstmuseum, der er en storby værdig.
Han blev suppleret af Jørgen Thøgersen (A) formand for udvalget for sundhed, kultur og fritid:
- Vejen Kunstmuseum giver masser af gode oplevelser. Det giver god læring til vores skolebørn, og kunstmuseet skaber også fællesskaber.
- Og så er museumspladsen også et dejligt opholdsrum her i byen. Her kan man nyde en pause til lyden af Troldespringvandet, mens man kigger på de markante skulpturer af Hansen Jacobsen, lød det bl.a. fra Jørgen Thøgersen.
De to politikere glæder sig over opgraderingen:
- Kæmpe til lykke til Vejen Kunstmuseum, til Vejen by og hele kommunen, jan hele landsdelen med det opgraderede kunstmuseum 2,0. Jeg er sikker på, der venter masser af fantastiske oplevelser her for en masse mennesker og en stor tak til A.P. Møller Fonden for at støtte, så visionen kunne blive til virkelighed, lød det fra Jørgen Thøgersen.
migogvejen har tidligere omtalt genåbningen:
Efter tre års byggeri er der nu endelig tid for genåbning af Vejen Kunstmuseum.
Åbningen sker i morgen, hvor der er åbent hus for alle, og både lørdag og søndag er der gratis adgang og mulighed for at se, hvordan museet nu tager sig ud.
(Video med troldeambassadør Bodil Jørgensen: Vejen Kunstmuseum)
migogvejen har tidligere omtalt genåbningen af kunstmuseet:
Skrevet af Leif Christensen
Publiceret: 1. juli 2022
Så er der igen liv i gedeområdet i anlægget i Vejen.
Sidst på eftermiddagen kom de seks geder til deres nye hjem.
(læs videre under annoncen)
(tryk på annoncen og se mere)
Tre måneder gamle geder, der tilsyneladende hurtigt følte sig hjemme i de nye omgivelser.
Initiativtagerne var nu også klar med lidt godbidder, så dyrene skulle føle sig hjemme.
Vejret var regnfuldt, så tilskuerne måtte se dem på afstand. Geder er åbenbart ikke så meget for at komme ud i regnen.
Øverst er det Line Højgaard Hansen, der bærer den første ged ind i huset.
Skrevet af Leif Christensen
Publiceret: 27. juni 2022
Skolerne er lukket ned for at gå på sommerferie, men hvad skal ferien bruges til.
Landbomuseet Kolding på Brødsgårdsvej 52 i Harte er klar med tilbud mandag til fredag i denne uge.
(læs videre under annoncen)
(tryk på annoncen og se mere)
- Der er et program med mange gode aktiviteter, skriver museet i en pressemeddelelse.
Smedjen er åben, og her kan du sammen med en af smedene afprøve dine færdigheder som smed.
Det er et hit, når børnene i cafeen selv maler mel til deres pandekager.
Der er lavet et orienteringsløb på museets område.
Museets egen bod holder åbent alle dagene med salg af marmelader og strikkede køkkenklude.
- Som noget helt nyt prøver vi i år at lancere et kæphestevæddeløb, lyder det videre.
Er du til sjippetov, så kan du selv være med at fremstille det.
Nogle traktorer vil pryde gårdspladsen, og en af aktiviteterne er vognkørsel i skoven, der ligger overfor Landbomuseet Kolding.
Alle museets frivillige glæder sig til at tage imod børn, forældre og bedsteforældre i de fem dage, som arrangementet strækker sig over.
Formand for bestyrelsen, Otto Krogh, er glad for, at så mange frivillige gør, at det er muligt at lave en event med så mange aktiviteter.
(Arkivfoto - drone: LLN Press©)
Skrevet af Leif Christensen
Publiceret: 27. juni 2022
På vej i 10 år
Endelig kunne den præsenteres - bogen om Bække Mose.
Bække-Veerst Lokalarkiv åbnede i dag dørene til arkivet ved den gamle rutebilstation i Bække for at præsentere bogen om mosen.
(læs videre under annoncen)
(tryk på annoncen og se mere)
- Det er 10 år siden, vi første gang talte om at lave en bog om Bække Mose, fortæller Jytte Rauh.
Sammen med Søren Frederiksen har hun brugt et utal af timer på at skrive om »Bække Moses forvandlinger«, som bogen hedder.
- Der er mange, der har ventet spændt på at se det færdige resultat, for mange kan jo huske, at deres far eller andre har arbejdet derude, siger Søren Frederiksen til migogvejen.
For at finde oplysninger til bogen er der bl.a. søgt i gamle aviser.
- Jeg har siddet meget på biblioteket for at finde oplysninger i gamle aviser især om perioden 1940-1945, fortæller Jytte Rauh.
I starten blev der også talt med mange kilder, som er benyttet til at beskrive den gamle historie.
Efter pauser undervejs blev de to forfattere for et par år siden enige om, at nu skulle bogen skrives færdig, og det blev den her i foråret.
I dag blev den så udleveret til primært de 80 medlemmer, der er i lokalarkivet.
Skrevet af Leif Christensen
Publiceret: 25. juni 2022
Et stort ta' selv bord
Årets studenter takkede i dag af på Vejen Business College.
Det skete ved en dimission med deltagelse af omkring 400 studenter og pårørende i skolens kantine.
(læs videre under annoncen)
(tryk på annoncen og se mere)
Elever, der har haft en speciel uddannelse ramt af coronaen og dermed undervisning via computerskærmen i en længere periode.
- I har virkelig været forandringsparate oig har klaret det godt, og vi er stolte af jer, konstaterede skolens formand, Ole Stubbe.
Han konstaterede samtidig, at der nu venter studenterne et stort ta' selv bord af muligheder.
- Hvad brænder I for - hvad er jeres passion. Vælg ud fra det og nyd resten af livet, også når noget gør ondt. Gå ikke ned, men lær af det, påpegede Ole Stubbe.
Arrangementet bød naturligvis også på noget af det vigtigste - overrækkelse af eksamensbeviser.
Skrevet af Leif Christensen
Publiceret: 24. juni 2022
Traditionen blev fulgt ved aftenens dimission i Vejen Gymnasium og HF.
Efter rektor Lars Bossens tale og det lange hurra fra de pårørende på tilskuerpladserne blev studenterhuerne kastet op.
Et symbol på, at den kastes videre til nye mål.
Efter henholdsvis to og tre år på gymnasiet blev der i aften takket definitivt af.
Selve dimissionen blev holdt i Vejen Idrætscenter med omkring 600 deltagere, inden der var masser af mundgodt på gymnasiet.
Og studenterne skal nu fejre tiden på gymnasiet - en tid præget af corona - med køreture og masser af fester...
Skrevet af Leif Christensen
Publiceret: 23. juni 2022
- Vi elsker vort land, men ved midsommer mest.
Sådan synges der rigtig mange steder i aften, hvor Sankt Hans markeres ved bålarrangementer.
(læs videre under annoncen)
(tryk på annoncen og se mere)
Det er mange år siden, der senest var Sankt Hans-fejring i anlægget i Vejen, men det her tilsyneladende været savnet.
I hvert fald strømmede masser af mennesker til arrangementet i aften.
Naturligvis spillede det flotte midsommervejr ind på deltagelsen, og Vejen Anlægs Venner kan glæde sig over en stor deltagelse, hvor der naturligvis også var bål.
Skrevet af Leif Christensen
Publiceret: 23. juni 2022
Efter 60 års fravær var de tilbage.
30 tidligere elever på Vejen Realskole mødtes ved 11-tiden på den tidligere realskole i Vejen.
(læs videre under annoncen)
(tryk på annoncen og se mere)
Mere præcist var det 30 af de 79 elever, der i 1962 forlod Vejen Realskole.
De mødtes efter 60 år i den gamle gymnastiksal, der i dag bruges af Vejen Garden. Et par af deltagerne har faktisk selv været med i garden.
Karin Guldbjerg har været med til at samle deltagere fra hele landet - og Østrig og USA - til dagens markering og bød velkommen til arrangementet.
Mange kunne genkende hinanden, men ikke alle.
- Vi mødtes også ved 25 års jubilæet og 50 års jubilæet, fortæller Hans Oxlund.
Han og Karin Guldbjerg bor ligesom fem andre fra årgangen i Vejen.
Efter mødet i gymnastiksalen var der rundvisning på biblioteket og frokost i Alfa.
Skrevet af Leif Christensen
Publiceret: 22. juni 2022
Skål og til lykke
- Til lykke med eksamen.
Sådan lyder det masser af gange på Vejen Business College i Vejen i disse dage.
(læs videre under annoncen)
(tryk på annoncen og se mere)
Studenterne springer ud, og det fejres med pårørende og klassekammerater.
Anders Puggaard Christoffersen (HH31) sprang i formiddag ud som årets første på skolen, og derefter fulgte Josephine Arbjerg Degn (HH32) og Mikkel Bitsch (HH33) og EUX-elev Alberte Kjær Jørgensen.
Efter de første lykønskninger var der en fælles opgave for de tre eleverne - flaget skulle op for at markere festdagen, der fortsætter tirsdag.
På de to dage kan der siges til lykke til 87 elever - 63 HHX-er, 17 EUX-business og syv EUD-business.
Josephine Arbjerg Degn, Alberte Kjær Jørgensen og Mikkel Bitsch.
Skrevet af Leif Christensen
Publiceret: 20. juni 2022
Side 7 ud af 202
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing